

LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

**LĒMUMS**

**Dobelē**

**2022. gada 24. novembrī Nr.553/20**

(prot.Nr.20, 6.§)

**Par Dobeles novada domes saistošo noteikumu Nr.41 ’’Grozījumi Dobeles novada domes 2021. gada 19. jūlija saistošajos noteikumos Nr. 1 ’’Dobeles novada pašvaldības nolikums”” apstiprināšanu**

Pamatojoties uz likuma „Par pašvaldībām” 21. panta pirmās daļas 1. punktu, 6. punktu, 24. panta pirmo daļu, otrās daļas 12. punktu, trešo daļu, 61. panta pirmo daļu, Dobeles novada dome, atklāti balsojot: PAR – 12 (Ģirts Ante, Sarmīte Dude, Ivars Gorskis, Gints Kaminskis, Linda Karloviča, Edgars Laimiņš, Sintija Liekniņa, Sanita Olševska, Dace Reinika, Guntis Safranovičs, Andrejs Spridzāns, Ivars Stanga), PRET – 3 (Kristīne Briede, Māris Feldmanis, Viesturs Reinfelds), ATTURAS – 2 (Ainārs Meiers, Edgars Gaigalis), NEBALSO – nav, NOLEMJ:

1. Apstiprināt Dobeles novada domes saistošos noteikumus Nr.41 ’’Grozījumi Dobeles novada domes 2021. gada 19. jūlija saistošajos noteikumos Nr.1 ’’Dobeles novada pašvaldības nolikums”” (turpmāk - saistošie noteikumi) (pielikumā).
2. Nosūtīt saistošos noteikumus un to paskaidrojuma rakstu triju darba dienu laikā pēc to parakstīšanas Vides aizsardzības un reģionālās attīstības ministrijai zināšanai.
3. Uzdot atbildīgajām administrācijas amatpersonām nodrošināt saistošo noteikumu nosūtīšanu, publicēšanu un pieejamību, un iedzīvotāju informēšanu.

Domes priekšsēdētājs I.Gorskis

Pielikums

Dobeles novada domes

2022. gada 24. novembra

lēmumam Nr.553/20



LATVIJAS REPUBLIKA

**DOBELES NOVADA DOME**

Brīvības iela 17, Dobele, Dobeles novads, LV-3701

Tālr. 63707269, 63700137, 63720940, e-pasts [dome@dobele.lv](mailto:dome@dobele.lv)

APSTIPRINĀTS

ar Dobeles novada domes

2022. gada 24. novembra

lēmumu Nr.553/20

**2022. gada 24. novembrī Saistošie noteikumi Nr.41**

**Grozījumi Dobeles novada domes 2021. gada 19. jūlija saistošajos noteikumos Nr. 1 ’’Dobeles novada pašvaldības nolikums”**

Izdoti saskaņā ar likuma „Par pašvaldībām” 21. panta

pirmās daļas 1. punktu un 24. pantu

Izdarīt Dobeles novada domes 2021. gada 19. jūlija saistošajos noteikumos Nr.1 ’’Dobeles novada pašvaldības nolikums”, turpmāk tekstā – saistošie noteikumi, šādus grozījumus:

1. Izteikt saistošo noteikumu 6.25. apakšpunktu šādā redakcijā:

“6.25. Stipendiju piešķiršanas komisiju.”

1. Izteikt saistošo noteikumu 9.1.2. apakšpunktu šādā redakcijā:

“9.1.2. Dobeles novada Dobeles pilsētas valsts un pašvaldības vienotais klientu apkalpošanas centrs;”

1. Svītrot saistošo noteikumu 9.1.3. apakšpunktu.
2. Izteikt saistošo noteikumu 9.1.4. apakšpunktu šādā redakcijā:

“9.1.4. Dobeles novada Auces pilsētas valsts un pašvaldības vienotais klientu apkalpošanas centrs;”

1. Izteikt saistošo noteikumu 9.1.5. apakšpunktu šādā redakcijā:

“9.1.5. Dobeles novada Tērvetes pagasta valsts un pašvaldības vienotais klientu apkalpošanas centrs;”

1. Papildināt saistošo noteikumu 9. punktu ar 9.16. apakšpunktu šādā redakcijā:

“9.16. Saimnieciskās nodaļas.”

1. Papildināt saistošos noteikumus ar 9.1 punktu šādā redakcijā:

“9.1 Pašvaldības administrācija ir atbildīga par amatu klasificēšanas rezultātu atbilstības uzraudzību un tā ir pilnvarota:

9.11. izvērtēt iestāžu amatu klasificēšanas rezultātus un ierosina iestādes vadītājam mainīt to amatu klasifikāciju, kuri ir klasificēti atšķirīgi no pārējiem vienādas vai līdzīgas vērtības amatiem;

9.12. sagatavot klasificēšanas rezultātu apkopojumu;

9.13. izskatīt izmaiņas amatu klasificēšanas rezultātu apkopojumā.”

1. Svītrot saistošo noteikumu 23.18. apakšpunktu.
2. Svītrot saistošo noteikumu 85.1. apakšpunktā vārdu un pieturzīmi “privātpersonām,”.
3. Papildināt saistošo noteikumu 87.1. apakšpunktu ar vārdiem un pieturzīmi “sadarbības līgumus ar privātpersonām un autoratlīdzības līgumus;”.
4. Izteikt saistošo noteikumu 90. punktu šādā redakcijā:

“90. Koplīgumu paraksta izpilddirektors.”

Domes priekšsēdētājs I.Gorskis

**Paskaidrojuma raksts**

**Dobeles novada domes 2022. gada 24. novembra saistošajiem noteikumiem Nr.41**

**’’Grozījumi Dobeles novada domes 2021. gada 19. jūlija saistošajos noteikumos Nr.1**

**’’Dobeles novada pašvaldības nolikums””**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Atbilstoši likuma “Par pašvaldībām” 23. pantam domes darba organizāciju nosaka pašvaldības nolikums. Saskaņā ar likuma 24. panta pirmo daļu pašvaldības nolikums ir saistošie noteikumi, kas nosaka pašvaldības pārvaldes organizāciju, lēmumu pieņemšanas kārtību, iedzīvotāju tiesības un pienākumus vietējā pārvaldē, kā arī citus pašvaldības darba organizācijas jautājumus. Konstatēts, ka ir nepieciešams veikt pašvaldības nolikuma grozīšanu un precizēšanu atbilstoši domes pieņemtajiem lēmumiem un politiskajai gribai, līdz ar to izdarāmi grozījumi 2021.gada 19.jūlija saistošajos noteikumos Nr.1 „Dobeles novada pašvaldības nolikums”.  Pamatojoties uz Valsts un pašvaldību institūciju amatpersonu un darbinieku atlīdzības likuma 7. panta trešās daļas 2. punktu, nepieciešams noteikt par amatu klasificēšanas rezultātu atbilstības uzraudzību atbildīgo institūciju un tās pilnvaras. |
| 2. Īss projekta satura izklāsts | Ar saistošajiem noteikumiem Dobeles novada dome nosaka precīzāku pašvaldības pārvaldes struktūru, līgumu noslēgšanas procedūru un papildina Pašvaldības administrācijas pilnvaras. |
| 3. Informācija par plānoto projekta ietekmi uz pašvaldības budžetu | Nav ietekmes uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Saistošie noteikumi neskar administratīvās procedūras un nemaina privātpersonām veicamo darbību līdzšinējo kārtību. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs I. Gorskis